**VILNIAUS RAJONO SAVIVALDYBĖS ŠEIMOS TARYBOS**

**POSĖDŽIO PROTOKOLAS**

2022 m. rugsėjo 15 d. Nr. SPŠV-49A

**Posėdis įvyko 2022-09-15**, posėdžio pradžia 13.00 val. (nuotoliniu būdu pasitelkiant „Zoom“ platformą).

**Posėdžio pirmininkė** Jurgita Pukienė, VšĮ „Vaikų ir paauglių socialinio centro“ direktorė, Šeimos tarybos pirmininko pavaduotoja.

**Posėdžio sekretorius** Aneta Subotovič, Vilniaus rajono savivaldybės administracijos Socialinių paslaugų šeimai ir vaikui skyriaus vyr. specialistė.

 **Dalyvavo**: (nuotoliniu būdu) Šeimos tarybos nariai:

1. Kristina Boroško, Vilniaus rajono savivaldybės tarybos narė;
2. Irena Ingelevič, Vilniaus rajono savivaldybės administracijos Socialinės rūpybos skyriaus vedėja;
3. Irena Baranovskaja, Rudaminos seniūnijos bendruomenės centro valdybos narė;
4. Loreta Vitkutė-Maigienė, VšĮ Vilniaus rajono centrinės poliklinikos Psichikos sveikatos centro vedėja;
5. Leokadija Pavtel, Vilniaus rajono šeimos ir vaiko krizių centro direktorė.

**DARBOTVARKĖ:**

 1. Šeimos politikos stiprinimo  plėtros programos priemonės  „Stiprinti vaikų ir jaunimo lytiškumo ugdymą“  projekto aptarimas;

 2. Kiti einamieji klausimai.

 **SVARSTYTA**

1. **Šeimos politikos stiprinimo  plėtros programos priemonės  „Stiprinti vaikų ir jaunimo lytiškumo ugdymą“  projekto aptarimas**.

Jurgita Pukienė,VšĮ „Vaikų ir paauglių socialinio centro“ direktorė pristatė Šeimos tarybos nariams priemonę „Stiprinti vaikų ir jaunimo lytiškumo ugdymą“, kuri sprendžia šias svarbias problemas:

1. Trumpalaikių, skirtingų vertybinių laikysenų lytiškumo ugdymo programų įvairovė;

2. Lytiškumo ugdymo programų, skirtų skirtingo amžiaus jaunuoliams trūkumas;

3. Specialistų, gebančių dirbti ir konsultuoti jaunus žmones lytiškumo tema trūkumas;

**PAŽANGOS PLĖTROS PRIEMONĖS TIKSLAS** – stiprinti vaikų ir jaunimo lytiškumo ugdymo sistemą per lytiškumo ugdymo paslaugų jaunimui plėtrą, o taip pat stiprinant ir įgalinant specialistus, dirbančius su jaunimu teikti kokybiškas paslaugas. Taip pat pranešėja informavo, kad Programos rėmuose stiprinamos specialistų kompetencijos ir jie įgalinami teikti kompetentingas individualias ir grupines paslaugas jauniems žmonėms, konsultuojant ir ugdant juos pagal vientisą standartą, atribotą nuo asmeninių specialistų vertybių, išankstinių nuostatų ar stereotipų. Šeimos tarybos nariai pritarė pristatytai programai, pasisakė, kad lytiškumo ugdymas yra opi problema šiuolaikinėje visuomenėje. Mokymo įstaigose trūksta specialistų, galinčių įgyvendinti panašią programą. Pedagogai stengiasi integruoti lytiškumo ugdymą į savo dėstomus dalykus, bet šito, anot Šeimos tarybos narių, neužtenka. Todėl siūloma Programa būtų tvirtu pagrindu jaunimo švietime.

**NUTARTA**

**Šeimos tarybos nariai vienbalsiai pritarė Programai, pabrėždami, jog tiek mieste, tiek rajonuose reikalingi specialistai, gebantys kompetentingai ugdyti jaunus žmones lytiškumo temomis.**

**SVARSTYTA**

**2. Kiti einamieji klausimai.**

Vilniaus rajono Šeimos tarybos nariai aptarinėjo Šeimos tarybos darbą, artimiausius planus, dabartinę situaciją šalyje. Posėdžio dalyviai nuogąstavo, kad ekonominė padėtis šalyje įtakoja socialines problemas. Padidėjo bedarbių skaičius, žmonės jaučia infliacijos poveikį, dėl ko kreipiasi dėl subsidijų ir lengvatų.

 **NUTARTA**

**Šeimos tarybos nariams aktyviai dalyvauti Šeimos tarybos veikloje, teikti pasiūlymus, inicijuoti posėdžių tematiką, dirbti Vilniaus rajono šeimų gerovei.**

**Domėtis situacija šalyje, dalintis įžvalgomis, pastebėjimais ir pasiūlymais. Teikti Šeimos tarybai įvairius projektus aptarimui. Rinkti aktualią informaciją, naudingas patirtis. Domėtis naujienomis socialinėje srityje.**

**Kitas Vilniaus rajono savivaldybės Šeimos tarybos posėdis planuojamas 2022 m. gruodžio 1 d. 13.00 val.**

|  |  |
| --- | --- |
| Posėdžio pirmininkė,Šeimos tarybos pirmininkės pavaduotoja  |  Jurgita Pukienė  |
|  |
| Posėdžio sekretorė |    Aneta Subotovič |